Ang Lee

Ang Lee (hn 李安; pinyinis Lǐ Ān; sündinud 23. oktoobril 1954) on Taiwani filmilavastaja, -produtsent ja -stsenarist. Ta on võitnud kaks parima režissööri Oscarit filmide "Brokebacki mägi" (2005) ja "Pi elu" (2012) eest. Tema lavastatud film "Tiiger ja draakon" (2000) sai parima võõrkeelse filmi Oscari. 1975. aastal lõpetas ta Taiwani Riikliku Kunstikolledži. 1978. aastast õppis Ang Lee Ameerika Ühendriikides ning sai Illinoisi Ülikoolist bakalaureusekraadi teatri alal ja New Yorgi Ülikoolist magistrikraadi filmitootmise alal. New Yorgis oli ta režissööri abina oma kursusekaaslase Spike Lee lõputöö "Joe's Bed-Stuy Barbershop: We Cut Heads" (1983) lavastamisel. Tema enda lõputööks oli 1984. aastal valminud film "Fine Line". Pärast ülikooli kirjutas ta aastaid stsenaariume, mis laiemat tuntust ei pälvinud. 1992. aastal tegi ta debüüdi suures filmimaailmas, lavastades ja tootes oma stsenaariumil põhineva Taiwani filmi "Tõrjuvad käed" ("Tui shou"). Tegu oli koomilise draamaga põlvkondadevahelisest konfliktist ja kultuurilisest kohanemisest. 1993. aastal valminud teises filmis "Pulmapidu" ("Hsi yen") käsitles ta esimest korda homoseksuaalsuse teemat, ühitades selle kultuurilise ja põlvkondadevahelise konfliktiga Hiina ühiskonnas. See film tõi talle esimese auhinna – Kuldkaru Berliini filmifestivalil – ning Kuldgloobuse ja Oscari nominatsiooni. Taiwani-Hiina kultuuri triloogia lõpetas 1994 valminud "Söök, jook, mees, naine" ("Yin shi nan nu"). Ang Lee esimene Hollywoodi-film oli Jane Austeni raamatu põhjal 1995. aastal valminud "Mõistus ja tunded", mille stsenaariumi kirjutas tuntud Briti näitleja Emma Thompson. Järgnesid "Jäätorm" (1997) Connecticuti äärelinna keskklassi probleemidest 1970. aastatel ja raamatu "Häda ellujäänuile" põhjal "Kuradiga sadulas" (1999) sõprusest, armastusest ja lojaalsusest Ameerika kodusõja aegses Missouri osariigis. Tema tippteosteks peetakse siiski kahte hilisemat filmi. Aastal 2000 linastunud "Tiiger ja draakon" ("Wo hu cang long") räägib loo zen-sõdalastest Qingi dünastia aegses Hiinas. Kuigi paljud on käsitlenud seda traditsioonilise võitluskunstide filmina, on tegu eelkõige dramaatilise armastuslooga, mis pärjati parima võõrkeelse filmi Oscariga. 2005. aastal valminud "Brokebacki mägi" jätkab lähedaste inimsuhete teemal, rääkides loo kahe kauboi elukestvast armastusest. Film, mis põhineb E. Annie Proulx' lühijutul ning kus peaosi mängivad populaarsed näitlejad Heath Ledger ja Jake Gyllenhaal, pälvis rohkelt kriitikat konservatiivsetelt ringkondadelt homoseksuaalsuse avameelse ja positiivse kujutamise eest, kuid osutus filmifestivalidel ülimenukaks. Kaheksale Oscarile kandideerinud film võitis neist kolm, sealhulgas ka parima lavastajatöö auhinna. Lisaks on Ang Leed ja filmi "Brokebacki mägi" pärjatud Kuldlõvi, Kuldgloobuse ja Briti Akadeemia auhinnaga. 2007. aastal linastus Ang Lee lavastatud film "Ettevaatust, iha". Filmi tegevus toimub teise maailmasõja ajal Shanghais, kus idealistlikud noored näitlejad valmistavad ette vandenõu Jaapani okupatsioonivõimudega koostööd tegeva Hiina ametniku tapmiseks. Film paistis silma seksuaalse avameelsusega ja võitis 2007. aasta septembris toimunud Veneetsia filmifestivalil parima filmi Kuldlõvi. Mason on näidelnud oma isa filmides "Pulmapidu" ja "Rendiauto: Valitu". 1983. aastal abiellus ta mikrobioloog Jane Lin'iga, neil on kaks poega: Haan (sündinud 1984) ja Mason (sündinud 1990). "Tõrjuvad käed" (lavastaja, produtsent, stsenarist, 1992) "Pulmapidu" (lavastaja, produtsent, stsenarist, 1993) "Söök, jook, mees, naine" (lavastaja, produtsent, 1994) "Mõistus ja tunded" (lavastaja, 1995) "Jäätorm" (lavastaja, produtsent, 1997) "Kuradiga sadulas" (lavastaja, 1999) "Tiiger ja draakon" (lavastaja, produtsent, 2000) "Rendiauto: Valitu" (lavastaja, 2001) "Hulk" (lavastaja, 2003) "Brokebacki mägi" (lavastaja, 2005) "Ettevaatust, iha" (lavastaja, produtsent, 2007) "Woodstocki vallutamine" (lavastaja, produtsent, 2009) Oscar 2000 – parim võõrkeelne film ("Tiiger ja draakon") 2005 – parim režissöör ("Brokebacki mägi") Kuldgloobus 2001 – parim režissöör ("Tiiger ja draakon") 2006 – parim film ja parim režissöör ("Brokebacki mägi") Briti Akadeemia auhind 1995 – parim film ("Mõistus ja tunded") 2000 – parim lavastajatöö ("Tiiger ja draakon") 2005 – parim film ja parim lavastajatöö ("Brokebacki mägi") Muud auhinnad 1993 – Kuldne Hobune – parim film, parim režissöör ja parim stsenaarium ("Pulmapidu") 1993 – Kuldkaru – parim film ("Pulmapidu") 1996 – Kuldkaru – parim film ("Mõistus ja tunded") 2000 – Kuldne Hobune – parim film ("Tiiger ja draakon") 2001 – Robert – parim mitteameerika film ("Tiiger ja draakon") 2001 – Hongkongi filmiauhind – parim režissöör ("Tiiger ja draakon") 2005 – Kuldlõvi – parim film ("Brokebacki mägi") 2007 – Kuldlõvi – parim film ("Ettevaatust, iha") "Kes? Mis? Kus?" 2008, lk 348, ekslikult pealkirjaga "Himu ja hoiatus" Ang Lee andmekogus IMDb (inglise)